CELEX: 31981D0025
Language: el
Date: 1980-12-31 00:00:00
Title: 81/25/ΕΟΚ: Απόφαση τής Επιτροπής τής 31ης Δεκεμβρίου 1980 περί τής χορηγήσεως μιάς χρηματοδοτικής ενισχύσεως εντός τού πλαισίου τών θεσπισθέντων συμπληρωματικών μέτρων υπέρ τού Ηνωμένου Βασιλείου (Ουαλλίας) (Το κείμενο στην αγγλική γλώσσα είναι το μόνο αυθεντικό)

Avis juridique important

|

31981D0025

81/25/ΕΟΚ: Απόφαση τής Επιτροπής τής 31ης Δεκεμβρίου 1980 περί τής χορηγήσεως μιάς χρηματοδοτικής ενισχύσεως εντός τού πλαισίου τών θεσπισθέντων συμπληρωματικών μέτρων υπέρ τού Ηνωμένου Βασιλείου (Ουαλλίας) (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 044 της 17/02/1981 σ. 0020 - 0021

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 31ης Δεκεμβρίου 1980  περί χορηγήσεως μιας χρηματοδοτικής ενισχύσεως εντός του πλαισίου των θεσπισθέντων συμπληρωματικών μέτρων υπέρ του Ηνωμένου Βασιλείου (Ουαλλίας)  (Μόνο το αγγλικό κείμενο είναι αυθεντικό)  (81/25/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2744/80 του Συμβουλίου της 27ης Οκτωβρίου 1980 περί θεσπίσεως συμπληρωματικών μέτρων υπέρ του Ηνωμένου Βασιλείου (1),  Εκτιμώντας:  ότι, σύμφωνα με τις διατάξεις του άρθρου 4 του κανονισμού (ΕΟΚ) αριθ. 2744/80 το Ηνωμένο Βασίλειο παρουσίασε ένα ειδικό πρόγραμμα για την Ουαλλία·  ότι τα υποπρογράμματα που εμπεριέχονται σ' αυτό το ειδικό πρόγραμμα και αναφέρονται στο οδικό δίκτυο, τους σιδηροδρόμους, ύδατα και αποχετεύσεις, προκατασκευασμένα εργοστάσια και τηλεπικοινωνίες, δύνανται να επιλεγούν σύμφωνα με το άρθρο 3 του αναφερθέντος κανονισμού και είναι άξια συνδρομής, και ότι το ποσό της κοινοτικής οικονομικής συμβολής που θα χορηγηθεί γι αυτά τα υποπρογράμματα που προσδιορίζονται σε παράρτημα πρέπει ν ανέρχεται αντιστοίχως σε 30, 30, 20 και 30 % των καταβολών που έγιναν και προβλέπονται από τις δημόσιες αρχές του Ηνωμένου Βασιλείου για το οικονομικό έτος που αρχίζει την 1η Απριλίου 1980·  ότι την 6η Νοεμβρίου 1980 το Συμβούλιο αποφάσισε, σύμφωνα με το άρθρο 5 του κανονισμού αυτού, να εξουσιοδοτήσει την Επιτροπή να χορηγήσει στο Ηνωμένο Βασίλειο, κατά το 1980, προκαταβολές μέχρι του ποσού των 22 εκ. ΕΛΜ ώστε να επιτρέψει τη χορήγηση προκαταβολών ύψους 200 εκ. ΕΛΜ το αργότερο μέχρι της 31ης Δεκεμβρίου 1980·  ότι τα προαναφερθέντα υποπρογράμματα πληρούν τις προϋποθέσεις που απαιτεί ο αναφερθείς κανονισμός για τη χορήγηση μιας οικονομικής συνδρομής·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που αναφέρεται στο άρθρο 7 αυτού του κανονισμού,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Μία οικονομική συνδρομή παρέχεται στα υποπρογράμματα που προβλέπονται στο ειδικό πρόγραμμα για την Ουαλλία και αναφέρονται σε παράρτημα. Το χορηγούμενο σε κάθε υποπρόγραμμα ποσό αναφέρεται στο ίδιο παράρτημα.  Ένα ποσό 92,1 εκ. ΕΛΜ (± εκ. £ 51,6) χορηγείται και καταλογίζεται στις πιστώσεις που είναι εγγεγραμμένες γι αυτό το σκοπό στον προϋπολογισμό του 1980.  Ένα ποσό 58,4 εκ. ΕΛΜ προς καταλογισμό στον προϋπολογισμό του 1981 θ αποτελέσει το αντικείμενο μιας αποφάσεως που θα ληφθεί μόλις είναι διαθέσιμες οι πιστώσεις.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Έγινε στις Βρυξέλλες, στις 31 Δεκεμβρίου 1980.  Για την 'Επιτροπή  Antonio GIOLITTI  Μέλος της Επιτροπής  (1) ΕΕ αριθ. L 284 της 29. 10. 1980, σ. 4.  ΠΑΡΑΡΤΗΜΑ  ΕΙΔΙΚΟ ΠΡΟΓΡΑΜΜΑ ΓΙΑ ΤΗΝ ΟΥΑΛΛΙΑ  1. ΥΠΟΠΡΟΓΡΑΜΜΑ: ΟΔΙΚΟ ΔΙΚΤΥΟ  Καταβολές που έγιναν και προβλέπονται από τις δημόσιες αρχές του Ηνωμένου  Βασιλείου για την περίοδο από 1ης Απριλίου 1980 μέχρι 31ης Μαρτίου 1981: 82 εκ. £  Διοικήσεις επιφορτισμένες με τη δαπάνη: Welsh Office 82 εκ. £  Απόφαση χορηγήσεως: 30 %  24,6 εκ. £  2. ΥΠΟΠΡΟΓΡΑΜΜΑ: ΣΙΔΗΡΟΔΡΟΜΟΙ  Καταβολές που έγιναν και προβλέπονται από τις δημόσιες αρχές του Ηνωμένου  Βασιλείου για την περίοδο από 1ης Απριλίου 1980 μέχρι 31ης Μαρτίου 1981: 20 εκ. £  Διοικήσεις επιφορτισμένες με τη δαπάνη: British Rail 20 εκ. £  Απόφαση χορηγήσεως: 30 %  6 εκ. £  ΥΠΟΠΡΟΓΡΑΜΜΑ: ΥΔΑΤΑ ΚΑΙ ΑΠΟΧΕΤΕΥΣΕΙΣ  Καταβολές που έγιναν και προβλέπονται από τις δημόσιες αρχές του Ηνωμένου  Βασιλείου για την περίοδο από 1ης Απριλίου 1980 μέχρι 31ης Μαρτίου 1981: 31 εκ. £  Διοικήσεις επιφορτισμένες με τη δαπάνη: Welsh Water Authority 31 εκ. £  Απόφαση χορηγήσεως: 30 %  9,3 εκ. £  4. ΥΠΟΠΡΟΓΡΑΜΜΑ: ΠΡΟΚΑΤΑΣΚΕΥΑΣΜΕΝΑ ΕΡΓΟΣΤΑΣΙΑ  Καταβολές που έγιναν και προβλέπονται από τις δημόσιες αρχές του Ηνωμένου  Βασιλείου για την περίοδο από 1ης Απριλίου 1980 μέχρι 31ης Μαρτίου 1981: 71 εκ. £  Διοικήσεις επιφορτισμένες με τη δαπάνη: Welsh Development Agency 68,5 εκ. £  Development Board for Rural Wales 2,5 εκ. £  Απόφαση χορηγήσεως: 20 %  14,2 εκ. £  5. ΥΠΟΠΡΟΓΡΑΜΜΑ: ΤΗΛΕΠΙΚΟΙΝΩΝΙΕΣ  Καταβολές που έγιναν και προβλέπονται από τις δημόσιες αρχές του Ηνωμένου  Βασιλείου για την περίοδο από 1ης Απριλίου 1980 μέχρι 31ης Μαρτίου 1981: 101 εκ. £  Διοικήσεις επιφορτισμένες με τη δαπάνη: Post Office 101 εκ. £  Απόφαση χορηγήσεως: 30 %  30,3 εκ. £